Taselmad n tmaziɣt n uɣerbaz amenzu “Atmaten DEḤMANI” A. N., tlul deg useggas n 1979, deg temnaḍt n Yiwaḍiyen. Tuwwi-d akayad n BAC deg useggas n 2004, tefren ad tɣer Tamaziɣt deg tesdawit n Mulud Mɛemmri deg Tizi Wuzzu. Tuwwi-d akerdas “la licence” deg tsekla d tutlayt n tmaziɣt deg useggas n 2008. Tebda axeddim asmi i terbeḥ deg temsizelt deg useggas n 2012. Deg lawan-nni, yella-d ukala n usileɣ (processus de formation) i yiselmaden imaynuten. Syin ttilin-d ussan n usileɣ d umaswaḍ-is seg tallit ɣer tayeḍ ɣef teɣzi n useggas aɣurbiz.